)

ȘTIRI… INFORMAȚII… EVENIMENTE… (XXXIX)

ȘTIRI… INFORMAȚII… EVENIMENTE… (XXXIX)

1.08.1714 – Dimitrie Cantemir a fost ales membru al Academiei din Berlin; a fost cel dintâi român care a devenit membru al unui înalt for ştiinţific internaţional.

***

1.08.1874 – A intrat în exploatare calea ferată Iaşi-Ungheni, făcându-se astfel joncţiunea cu căile ferate ruseşti.

***

5.08.1889 – Prima apariţie în public a compozitorului George Enescu, la vîrsta de opt ani, cântând la vioară într-un concert de binefacere.

***

7.08.1864 – A luat fiinţă Primăria oraşului Bucureşti. Primul primar ales a fost Barbu Vlădoianu.

***

10.08.1929 – S-a născut actriţa Tamara Buciuceanu, cu o bogată activitate în teatrul dramatic („O dimineaţă pierdută”, „Aş teptând la Arlechin”) şi de operetă. Este o prezenţă frecventă în emisiunile de teatru şi în varietăţile TV.

La 5 aprilie 2004 i-a fost decernat premiul UNITER pentru întreaga activitate, iar la 14 aprilie 2004 a fost distinsă cu titlul onorific de „Societar de onoare al Teatrului Naţional Bucureşti” (filme: „De ce trag clopotele, Mitică?”, „Punct şi de la capăt”, „Liceenii”).

***

15.08.1870 – A fost publicat, în revista „Convorbiri literare”, poemul „Epigonii” de Mihai Eminescu.

***

20.08.1870 – S-a născut Maria, fiica regelui Carol I şi a Elisabetei, singurul copil al familiei regale; a murit de scarlatină în 1877.

***

27.05.1991 – Guvernul României s-a declarat solidar cu decizia autorităţilor de la Chişinău privind independenţa Republicii Moldova; la 3.09.1991, prin decizia Parlamentului, România devenea primul stat care recunoaştea independenţa Moldovei.

Contents